Vsebina

# Poravnava

Poravnava besedila se nastavi glede na robove strani.

Za dostop do tega ukaza ...

Izberite Oblika – Odstavek – zavihek Poravnava.

Izberite Pogled – Slogi – odprite kontekstni meni vnosa in izberite Nov/Uredi slog – zavihek Poravnava.

## Možnosti

Določite možnosti poravnave trenutnega odstavka.

### Levo

Odstavek se poravna na levi rob strani. Če je omogočena podpora za azijske jezike, se ta možnost imenuje Levo/Zgoraj.

Ikona v orodni vrstici Oblikovanje:

Poravnaj levo

### Desno

Odstavek se poravna na desni rob strani. Če je omogočena podpora za azijske jezike, se ta možnost imenuje Desno/Spodaj.

Ikona v orodni vrstici Oblikovanje:

Poravnaj desno

### Sredina

Vsebina odstavka se na strani postavi na sredino.

Ikona v orodni vrstici Oblikovanje:

Poravnaj vodoravno na srediniNa sredini

### Obojestransko

Odstavek se poravna na levi in desni rob strani.

Ikona v orodni vrstici Oblikovanje:

Obojestransko

### Zadnja vrstica

Navedite poravnavo za zadnjo vrstico odstavka.

### Razširi eno besedo

Če zadnja vrstica poravnanega odstavka vsebuje eno besedo, se beseda raztegne na širino odstavka.

### Podpora azijskim jezikom

Do teh ukazov lahko dostopate, ko vključite podporo za azijske jezike v LibreOffice – NastavitveOrodja – Možnosti – Jeziki in področne nastavitve – Splošno.

### Pripni na besedilno mrežo (če je aktivna)

Odstavek se poravna na besedilno mrežo. Če želite aktivirati besedilno mrežo, izberite Oblika – Slog strani – Besedilna mreža.

## Med besedilom

### Poravnava

Za prevelike ali premajhne znake v odstavku izberite možnost poravnave glede na preostalo besedilo v odstavku.

## Lastnosti

### Smer besedila

Določite smer besedila odstavka, ki uporablja kompleksno postavitev besedila (CTL). Ta možnost je na voljo le, če je omogočena podpora za kompleksno postavitev besedila.

### Polje predogleda

Pokaže predogled trenutnega izbora.

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.