Vsebina

# OpenCL

OpenCL (angl. Open Computing Language) je tehnologija, s katero lahko med drugim pospešimo izračune v obsežnih preglednicah.

Za dostop do tega ukaza ...

Izberite LibreOffice – NastavitveOrodja – Možnosti – LibreOffice – OpenCL.

OpenCL™ (angl. Open Computing Language) je prvi odprti, brezplačni standard za večplatformno vzporedno programiranje sodobnih procesorjev v osebnih računalnikih, strežnikih in ročnih/vgrajenih napravah. OpenCL močno izboljša hitrost in odzivnost širokega spektra aplikacij v številnih kategorijah od igric in zabave do znanstvene in medicinske programske opreme.

Za več informacij o OpenCL obiščite spletišče OpenCL (v angl.).

OpenCL je privzeto omogočen v LibreOffice. Ko je omogočen, OpenCL izkorišča prednosti GPE (grafične procesne enote) naprave za hitrejše izračune. To je še posebej uporabno pri delu z velikimi preglednicami v LibreOffice Calc, ki zahtevajo izračune z velikimi nabori podatkov.

## Možnosti OpenCL

Če je OpenCL že omogočen, pogovorno okno prikaže OpenCL je na voljo za uporabo. Če OpenCL trenutno ni omogočen, prikaže OpenCL se ne uporablja.

### Dovoli uporabo OpenCL

S tem potrditvenim poljem omogočite oz. onemogočite OpenCL. Izberite Uporabi ali V redu, da posodobite nastavitve. Za učinkovanje sprememb je potrebno ponovno zagnati LibreOffice.

OpenCL je odvisen od razpoložljivosti delujočih gonilnikov za strojno opremo vašega računalnika. Če OpenCL privzeto ni omogočen, gonilniki morda niso v delujočem stanju, ne obstajajo ali niso nameščeni.